93.4fm – Radio Namakwaland – Die beste in die weste. » Dag 7 Vrydag 18 Mei
Dag 7 Vrydag 18 Mei
Dis Vrydag en ons sukkel om te verstaan dat ons toer al so te sê halfpad is. Ons ontmoet 'n wittebrood paartjie Danie en Christel, wat die bos bo 'n eksotiese eilandvakansie kies en saam word daar besluit hulle sal die volgende dag of twee saam met ons ry. Hannes Nieuwoudt open ons dag met sy treffende manier en nadat almal gepak het, word daar eers fotos geneem by die bekende rotsboog. Almal moes maar willens en wetens die rotse aandurf en ons nuutgevonde toervriendin op wittebrood word onmiddelik ingespan as fotograaf. Daarna ry ons bietjie rond,bewonder die rotsformasies en gaan kyk n klompie Boesmantekeninge. Daarna is dit n tweespoorpad wat lei na Uis. Ons bereik Uis egter nie sonder' n aansienlike tydjie wat in die Omarururivier spandeer word met voertuie wat in die swaar riviersand vasval nie. Ons nuttig sommer ons middagete in kospakkies daar in die rivier en uiteindelik is ons weer almal in die pad. Op Uis lyk dit soos 'n inval toe 20 voerrtuie die enkele dieselpomp op die dorp bestorm. Daar word ondehandel met die plaaslike gesteentesmouse en na 'n volle uur vertrek ons na die White Lady Lodge in die Ugab rivier. Daar aangekom wag Uri se span ons in en daar word lekker om die vuur gekuier en stories vertel voordat aandete bedien word. Dan….is dit slaaptyd.